Римски форум

Римскиот форум (лат. Forum Romanum) — средиште на политичкиот, правниот, стопанскиот, културниот и религиозниот живот на Стариот РимGrant, Michael (1970), The Roman Forum, London: Weidenfeld and Nicholson; Photos by Werner Forman, стр. 11. Под форум се подразбираат сите згради, споменици и остатоци од древните урнатини. Во времето на Стариот Рим, форумот бил урбано место.

 Историја 
Првобитно, на местото на Форумот се наоѓала мочуришна долина покрај ридот Палатин, во која латинските доселеници ги закопувале своите мртви. Дури некаде околу 6. век п.н.е, откако мочуриштето било исушено, почнале да ја населуваат долината.
Во 490 година п.н.е таму биле изградени два храма, посветени на боговите Сатурн и Кастор, што воедно и го забрзал развојот на местото на форумот како градско средиште. Северно од Форумот, непосредно покрај него, сè до смртта на Гај Јулиј Цезар, постоел Comitium, како средиште на римската политика, што го сочинувале Curia Hostilia (зградата на Сенатот) i Rostre, јавен политички подиум на римските политичари.Forum Romanum, N.S. Gill, About.com Guide (анг.)

Во времето на царот Август, Форумот го добил својот сјај и убавина, бил преуреден и поплочен со мермер. За време на владеењето на римските цареви по Август, Форумот служел за религиозни обреди, а многу помалку за политички цели, па со текот на времето паднал во заборав.

Во периодот на доцната Римска Република, Форумот станал мал, па сите владетели после Цезар, кој го изградил Forum Iulium, почнале да градат свои форуми и храмови.

Дури кон крајот на 18. век биле извршени првите археолошки ископувања на местото на Форумот.

 Форумот денес 
Денес Форумот личи на расфрлан збир од урнатини, но со извесна фантазија посетителите можат да си го претстават ова место и животот во некогашното Римското Царство. На наоѓалиштето сè уште се видливи остатоци од многу згради од различни периоди, храмови, базилики и триумфални сводови.

 Надворешни врски 
Forum Romanum денес  (анг.) 
A view on cities, Forum Romanum  (анг.)
Виртуелна реконструкција на Форумот  (анг.)

 Наводи 

Категорија:Римска археологија
Категорија:Археолошки наоѓалишта во Италија
Категорија:Знаменитости во Рим
Категорија:Лацио
Категорија:Италијанска архитектура